মেহেরপুর সদর উপজেলার আমঝুপি-রঘুনাথপুর সড়কে সন্ধ্যা রাতে ছিনতাইয়ের ঘটনা ঘটেছে। ছিনতাইকারীরা দু’জনের কাছ থেকে টাকা কেড়ে নিয়ে উপুর্যপরি কুপিয়েছে। প্রতিরোধের মুখে দুটি বোমার বিষ্ফোরণ ঘটিয়েছেন ছিনতাইকারীা। আহত সুত্রে জানা গেছে, আমঝুপি গ্রামের ফজল মিয়ার ছেলে গরু ব্যবসায়ী সাবদার আলী রঘুনাথপুর গ্রাম থেকে বাড়ি ফেরার পথে খগড়াজল মাঠে ছিনতাইকারীদের কবলে পড়ে। তার কাছ থেকে ২০ হাজার টাকা কেড়ে নেয় ছিনতাইকারীরা। একই সময়ে রঘুনাথপুর গ্রামের ইছার উদ্দীনের ছেলে রানা মিয়া আমঝুপি থেকে বাইসাইকেলে বাড়ি ফিরছিলেন। তাকেও ছিনতাতাইকারীরা ধরে সাইকেল কেড়ে নেওয়ার চেষ্টা করে। সাবদার আলী ও রানার মধ্যে ছিনতাইকারীদের ধস্তাধস্তি শুরু হয়। এক পর্যায়ে ছিনতাইকারীরা দু’জনকেই কুপিয়ে জখম করে। তাদের চিৎকারে রঘুনাথপুর গ্রামের মানুষ জড়ে হয়ে প্রতিরোধ করে। এসময় দুটি বোমার বিষ্ফোরণ ঘটিয়ে পালিয়ে যায় ছিনতাইকারীরা। তবে বোমায় কেউ হতাহত হয়নি। আহত দুজনকে হাসপাতালে ভর্তি করা হয়েছে।